Un tânăr, de 32 de ani, din Germania, și-a pierdut viața, joi, într-un accident.
Florian Ișfan se afla în Germania, unde, împreună cu o rudă apropiată, efectua mici reparații la o mașină. Autovehiculul fusese suspendat, iar Florian se afla sub acesta. Din păcate, la un moment dat, mașina a căzut de pe suportul cu care fusese ridicată și l-a strivit pe bărbat. Medicii nu au mai putut face nimic pentru a-i salva viața.
Tânărul era cunoscut și apreciat în orașul Rovinari, unde deținea o fabrică de pahare din carton, o fabrică de mobilă și două magazine de cartier, iar în activitățile sale comerciale și de producție avea în jur de 60 de angajați.
Prietenii și apropiații săi sunt profund șocați de vestea morții sale. Florian Ișfan era căsătorit și avea doi copii. Rudele se află în Germania, să aducă la Rovinari trupul neînsuflețit.